wickkiey/tamil-wikipedia-chunked huggingface dataset:
# சாவித்திரிபாய் புலே

## சிறப்பு

பெண் சமூக சீர்திருத்தவாதிகளைச் சிறப்பிக்கும் வகையில், மகாராஷ்டிர அரசு சாவித்திரிபாய் புலேயின் பெயரில் ஒரு விருதினை ஏற்படுத்தியது.
- 2015 இல் புனே பல்கலைக்கழகத்தின் பெயர் சாவித்திரிபாய் புலே பல்கலைக்கழகம் என மாற்றப்பட்டது.
- மார்ச் 10, 1998 அன்று, இந்திய அஞ்சல் துறை இவர் நினைவாக ஓர் அஞ்சல் தலை வெளியிட்டது.
# சரகோசா திறப்பு

**சரகோசா திறப்பு** (*Saragossa Opening*) அல்லது **எம்பெல் திறப்பு** (*Hempel's Opening*) என்றழைக்கப்படும் சதுரங்கத் திறப்பாட்டம் வெள்ளைக் காய்களுடன் ஆடுபவரின் முதல் நகர்வு,  
:**1. c3**  
என்ற நகர்வுடன் ஆரம்பமாகிறது.  
வெள்ளை ஆட்டக்காரரின் இந்த நகர்வு ஆட்டத்தின் தொடக்கத்திலேயே தாக்கும் மனப்பாங்குடன் ஆடப்படுவதாக தெரிவதால் சதுரங்கத் திறப்புகளின் கலைக்களஞ்சியத்தில் இத்திறப்பு ஒரு முறையற்ற திறப்பு என வகைப்படுத்தப்பட்டுள்ளது. ஒழுங்கற்ற இத்திறப்பிற்கு **A00** என்ற குறியீட்டையும் அக்கலைக் களஞ்சியம் வழங்கியுள்ளது.
# சரகோசா திறப்பு

## வரலாறு

இந்த திறப்பு 1919 ஆம் ஆண்டில் எசுப்பானியாவில் இருந்த சரகோசா சதுரங்கக் கூடலகத்தில் புகழ் பெற்ற ஆட்ட முறையாக இருந்தது. இக்கூடலகத்தின் உறுப்பினர் சோசு சன்கோசா, இரிவிச்டா டெல் கூடலகம், அர்சென்டினோவில் இத்திறப்பை பகுப்பாய்வு செய்தார் . 1922 ஆம் ஆண்டில் மானெய்ம்மில் நடைபெற்ற ஒரு மாதிரிப் போட்டியில் மூன்று சதுரங்க வீரர்களை சரகோசா திறப்பான 1.c3 என்ற நகர்வுடன் ஆட்டத்தைத் துவங்குமாறு கோரப்பட்டது. இக்கோரிக்கைக்காக விளையாடிய சைக்பெர்ட் தாரசு, பால் லியோனார்டு, சாக்குவச் மீசசு ஆகிய மூவரில் தாரசு வெற்றி பெற்றார்.
# கூத்தபிரான் (நாடகக் கலைஞர்)

**கூத்தபிரான்** (பிறப்பு 00 ஆகஸ்ட் 1932 - இறப்பு: 23 டிசம்பர் 2014) தமிழகத்தைச் சேர்ந்த நாடகக் கலைஞரும், வானொலிக் கலைஞரும் ஆவார். அவரது இயற் பெயர் நாகப்பட்டினம் விட்டல் ஐயர் நடராஜன் என்பதாகும். சிதம்பரத்தில் பிறந்தபடியால் அவரது மனைவி லலிதாவின் சிபாரிசுவின்படி கூத்தபிரான் என்ற புனைபெயரை வைத்துக்கொண்டார்
# கூத்தபிரான் (நாடகக் கலைஞர்)

## நாடகத்துறை பங்களிப்புகள்

இவர் 6500 முறை மேடை நாடகங்களில் நடித்தவர். மேடை நாடகங்களுக்குரிய கதைகளையும் வடிவமைத்தவர்.
# ஹோட்டல் கால்வேஸ்

அமெரிக்காவின் டெக்ஸாஸ் நகரில் அமைந்துள்ள **கால்வெஸ் ஹோட்டல்** மிகவும் வரலாற்றுச் சிறப்புமிக்கது. இந்த ஹோட்டல் 1911 ஆம் ஆண்டு திறக்கப்பட்டது. இது பெர்னார்டோ டி கால்வெஸ் மாட்ரிட் அவர்களைக் கௌரவிக்கும் பொருட்டு அவரின் பெயர் இந்த ஹோட்டலுக்கு வைக்கப்பட்டுள்ளது. ஏப்ரல் 4, 1979 இல் தேசிய அளவிலான வரலாற்றுச் சிறப்புமிக்க இடங்களில் இந்த ஹோட்டல் சேர்க்கப்பட்டது.  
வைதாம் கிராண்ட் ஹோட்டல், ஹோட்டல் கால்வெஸ் மற்றும் ஸ்பாவினை நிர்வகிக்கும் பணியினைச் செய்கிறது. வைதாம் கிராண்ட் ஹோட்டல், வரலாற்றுச் சிறப்புமிக்க அமெரிக்க ஹோட்டல்களின் உறுப்பினராக உள்ளது. ஏப்ரல் 4, 1979 இல் இது NRHP உடன் சேர்க்கப்பட்டது. இதன் NRHP குறிப்பு எண் 79002944 ஆகும்.
# ஹோட்டல் கால்வேஸ்

## வரலாறு

கால்வெஸ் தீவில் இருந்த பெரிய ஹோட்டல் (கடற்கரை ஹோட்டல்) ஒன்று தீ விபத்தால் அழிந்ததால், கால்வெஸ்டன் நகரின் தலைவர்கள் கால்வெஸ் ஹோட்டலைக் கட்ட 1898 ஆம் ஆண்டில் தீர்மானித்தனர். 1900 ஆம் ஆண்டில் ஏற்பட்ட சூறாவளி காரணமாக இந்த ஹோட்டலை சுற்றுலா பயணிகளைக் கவரும் வண்ணம் கட்டும் முயற்சியில் இறங்கினர். மிஷன் ரெவிவல் மற்றும் ஸ்பானிஷ் ரெவிவல் ஆகிய வடிவமைப்புகளின் கலப்பில் இந்த ஹோட்டலை வடிவமைத்தனர். கால்வெஸ் ஹோட்டலினை மவுரன், ரஸல் மற்றும் க்ரோவல் ஆஃப் லூயிஸ் ஆகியோர் இணைந்து வடிவமைத்தனர். இந்த ஹோட்டல் 1911 ஆம் ஆண்டு ஜூன் மாதம் திறக்கப்பட்டது, அதற்காக சுமார் ஒரு மில்லியன் டாலர்கள் செலவிடப்பட்டன.  
அக்டோபர் 3, 1940 இல் கால்வெஸ் ஹோட்டல் வில்லியம் லெவிஸ் மூடி அவர்களால் வாங்கப்பட்டது. இரண்டாம் உலகப்போரில் அமெரிக்க கடலோர காவல்படை இந்த ஹோட்டலைக் கைப்பற்றியது, அத்துடன் இரண்டு ஆண்டுகளுக்கு எந்தவித சுற்றுலா பயணிகளுக்கும் ஹோட்டல் அறைகள் வாடகைக்கு கொடுக்கப்படவில்லை. இதன் பொருளாதார நிலை 1940 முதல் 1950 வரையிலான ஆண்டு காலத்தில் மீண்டு வந்தது. இதற்கு இங்கு நடைபெற்ற சூதாட்ட விளையாட்டுக்கள் முக்கியக் காரணமாகும். சட்ட விரோதமான சூதாட்ட விளையாட்டுக்கள் 1950 ஆம் ஆண்டில் சட்டப்படி இழுத்து மூடப்பட்டன. அப்போது கால்வெஸ் ஹோட்டல் மீண்டும் பாதிப்பிற்குள்ளானது.  
அதன் பின்பு கால்வெஸ் ஹோட்டலின் புதுப்பிப்பு பணிகள் 1965 ஆம் ஆண்டில் தொடங்கின. அப்போது ஹோட்டலை ஹார்வி ஓ. மெக்கார்தே மற்றும் டாக்டர். லியோன் ப்ரோபெர்க் ஆகியோர் வாங்கினர். 1978 ஆம் ஆண்டில் ஹோட்டல் மீண்டும் கைமாறியது, அச்சமயம் டென்டன் கூலே ஹோட்டலை வாங்கினார். பின்னர் 1979 ஆம் ஆண்டில் மறு சீரமைப்பு பணிகளை அவர் தொடங்கினார். ஏப்ரல் 1965 இல் ஜார்ஜ் பி. மிட்செல் ஹோட்டலை வாங்கினார். அவர் கால்வெஸ்டனில் பிறந்தவர் மற்றும் வீட்டு மனைகளை புதுப்பித்து விற்கும் தொழில் செய்பவர் ஆவார். மிட்செல் ஹோட்டலுக்கு சிறந்த சீரமைப்பு பணிகளைக் கொடுத்து 1911 ஆம் ஆண்டில் ஹோட்டலுக்கு வரலாற்று சிறப்புமிக்க பார்வையினைக் கொடுத்தார். 1996 ஆம் ஆண்டு மிட்செல்லிடம் இருந்து உரிமைகள் அனைத்தையும் வைதாம் ஹோட்டல் மற்றும் ரிசார்ட்ஸ் வாங்கினர். அதன் பின்னர் ஹோட்டலின் செயல்பாட்டினை ‘ஹோட்டல் கால்வெஸ்’ என்ற பெயருடன் வைதாம் ஹோட்டல் மற்றும் ரிசார்ட்ஸ் நிர்வகிக்க தொடங்கியது. இந்த ஹோட்டலில் 226 அறைகள் மற்றும் சூட்கள் உள்ளன.  
2008 ஆம் ஆண்டில் ஏற்பட்ட சூறாவளியால் ஹோட்டலின் மேற்புற கூரையில் ஒட்டியிருந்த கலை வண்ணங்கள் அழிக்கப்பட்டன. அத்துடன் ஸ்பா, உடல்நல மையம், வணிக அலுவலகங்கள் மற்றும் சலவைக்கான இடம் ஆகியவை இருந்த இடங்களில் வெள்ளம் ஏற்பட்டதால் ஹோட்டலின் கீழ்புற அமைப்புகளில் பெரும் சேதம் ஏற்பட்டது. கால்வெஸ் என்பதற்கு “தென்மேற்குப் பகுதியின் விளையாட்டு மைதானம்” என்று பொருள். இங்கு பெரும்பாலான பணக்காரர்களும், முக்கியப் பிரமுகர்களும் தங்கியுள்ளனர். அமெரிக்க அதிபர்களான ஃப்ராங்க்ளின் டி. ரூஸ்வெல்ட், ட்வைட் டி. ஈசன்ஹோவர் மற்றும் லைன்டண் பி. ஜான்சன் ஆகியோரும் ஜெனரல் டௌக்ளஸ் மெக்ஆர்தரும் இங்கு தங்கியுள்ளனர். ஜிம்மி ஸ்டூவர்ட், ஃப்ராங்க் சினட்ரா மற்றும் ஹோவர்ட் ஹியூஜஸ் ஆகியோர் பிற குறிப்பிடத்தக்கவகையில் பிரபலமானவர்கள். இந்த ஹோட்டலின் ஆறாவது மற்றும் ஏழாவது மாடிகளின் கீழ்த்தர மற்றும் மேல்தர அறைகள் மேற்கூறப்பட்டவர்களான பிரபலம் மற்றும் பிரபலமில்லாதவர்களின் பெயர்கள் வைக்கப்பட்டுள்ளன.
# ஹோட்டல் கால்வேஸ்

## ஹோட்டல் கால்வெஸ் மற்றும் ஸ்பா, வைதாம் ஹோட்டல் அறைகள் மற்றும் வசதிகள்

ஒவ்வொரு அறைக்கும் அதன் கட்டணத்திற்கு தகுந்த வகையில் தொலைக்காட்சி, கேபிள் வசதி, தனிப்பட்ட குளியலறை, தொலைபேசி என பலதரப்பட்ட வசதிகள் அளிக்கப்படுகின்றன. அத்துடன் அடிப்படை வசதிகளாக ஒவ்வொரு வகை அறைக்கும் அளிக்கப்படும் வசதிகள் கீழே பட்டியலிடப்பட்டுள்ளன.  
**இரண்டடுக்கு நகர பார்வை**
- பாதுகாப்பு
- இஸ்திரி வசதி
- இணைய வசதி
- குளிர்சாதனப் பெட்டி
- செய்தித்தாள்  
'''ராஜ அறை – நகர பார்வை
- பாதுகாப்பு
- இஸ்திரி வசதி
- இணைய வசதி
- குளிர்சாதனப் பெட்டி
- செய்தித்தாள்  
**ராஜ அறை – பாதி வளைகுடா பார்வை**
- பாதுகாப்பு
- இஸ்திரி வசதி
- இணைய வசதி
- குளிர்சாதனப் பெட்டி
- செய்தித்தாள்  
**ராஜ அறை – முழு வளைகுடா பார்வை**
- பாதுகாப்பு
- இஸ்திரி வசதி
- இணைய வசதி
- குளிர்சாதனப் பெட்டி
- செய்தித்தாள்  
**இரு இரண்டடுக்கு – பாதி வளைகுடா பார்வை**
- பாதுகாப்பு
- இஸ்திரி வசதி
- இணைய வசதி
- குளிர்சாதனப் பெட்டி
- செய்தித்தாள்  
**இரு இரண்டடுக்கு – முழு வளைகுடா பார்வை**
- பாதுகாப்பு
- இஸ்திரி வசதி
- இணைய வசதி
- குளிர்சாதனப் பெட்டி
- செய்தித்தாள்
# ஹோட்டல் கால்வேஸ்

## ஹோட்டலின் இதர வசதிகளின் பட்டியல் பின்வருமாறு

**அடிப்படை வசதிகள்**
1. குளிரூட்டும் சாதனம்
1. உணவகம்
1. பார்
1. அறைச் சேவை
1. வயரில்லா இணையச் சேவை
1. இணையவசதி
1. வணிக மையம்
1. உடற்பயிற்சி செய்யுமிடம்  
**ஹோட்டல் வசதிகள்**
1. விரைவாக பதிவு செய்தல்
1. விரைவாக வெளியேறுதல்
1. வரவேற்பு அறை
1. முடி உலரவைப்பான்
1. நீச்சல் குளம்
1. நீச்சல் குளத்துடன் கூடிய சிறிய உணவகம்
1. பணியாட்கள் (சுமை தூக்குபவர்கள்)  
**வணிகச் சேவைகள்**
1. விரைவாக பதிவு செய்தல்
1. விரைவாக வெளியேறுதல்
1. வரவேற்பு அறை
1. முடி உலரவைப்பான்
1. நீச்சல் குளம்
1. நீச்சல் குளத்துடன் கூடிய சிறிய உணவகம்
1. பணியாட்கள் (சுமை தூக்குபவர்கள்)
# காராகாட் சட்டமன்றத் தொகுதி

**காராகாட் சட்டமன்றத் தொகுதி** *(Karakat Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ரோத்தாஸ் மாவட்டத்தில் அமைந்துள்ளது. இது காராகாட் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# காராகாட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | மனோரமா பாண்டே | இந்திய தேசிய காங்கிரசு</br> |  |
| 1977 | திரிபுவன் சிங் | ஜனதா கட்சி</br> |  |
| 1980 | துளசி சிங் | ஜனதா தளம் (சமயச்சார்பற்ற) |  |
| 1985 | சசி ராணி மிஸ்ரா | இந்திய தேசிய காங்கிரசு</br> |  |
| 1990 | துளசி சிங் | rowspan=2 | ஜனதா தளம் |
| 1995 |  |  |  |
| 2000 | அருண் சிங் | rowspan=3 | இந்தியப் பொதுவுடமைக் கட்சி (மார்க்சியம்-லெனினியம்) விடுதலை |
| 2005 பிப் |  |  |  |
| 2005 அக் |  |  |  |
| 2010 | இராசேசுவர் இராச் | ஐக்கிய ஜனதா தளம் |  |
| 2015 | சஞ்சய் குமார் சிங் | இராச்டிரிய ஜனதா தளம் |  |
| 2020 | அருண் சிங் | இந்தியப் பொதுவுடமைக் கட்சி (மார்க்சியம்-லெனினியம்) விடுதலை |  |
# அலர்மேல் வள்ளி

**அலர்மேல் வள்ளி** *(Alarmel Valli)* (பிறப்பு: 14 செப்டம்பர் 1956) ஓர் இந்தியச் செவ்வியல் நடனம் ஆடுநரும், நடன அமைப்பாளரும், இந்தியச் செவ்வியல் நடனமாகிய பரத நாட்டியத்தின் பந்தநல்லூர் பாணியில் தேர்ந்த வல்லுனரும், தனக்கெனத் தனி நாட்டியப் பாணியைப் பின்பற்றுபவரும் ஆவார்.  
இவர் சென்னையில் **தீபக்சிகா** எனும் நுண்கலை மையத்தை 1984 இல் நிறுவினார். இங்கே இவர் பரத நாட்டியத்தைப் பயிற்றுவிக்கிறார்.  
வைஜயந்திமாலாவுக்குப் பிறகு 1991 இல் இரண்டாவதாக குடியரசு தலைவரிடம் பத்ம சிறீ பட்டம் பெற்ற மிக இளைய நடனக் கலைஞர் இவர். இவர் 2001 இல் இசை, நடனம், நாடகத்துக்கான தேசியக் கல்விக்கழகமாகிய சங்கீத நாடகக் கல்விக்கழக விருதைப் பெற்றார்.
# அலர்மேல் வள்ளி

## இளமை

அலர்மேல் வள்ளி சென்னையில் பிறந்து வளர்ந்தார். இவர் தன் பள்ளிக் கல்வியைச் சென்னை, சர்ச் பார்க்கில் உள்ள புனித இருதய பதின்மநிலைப் பள்ளியில் பெற்றார். பின்னர், இவர் இசுடெல்லா மேரி கல்லூரியில் பயின்றுள்ளார். இவ பந்தாநல்லூர் சொக்கலிங்கம் பிள்ளையிடமும் அவரது மகனாகிய சுப்பராய பிள்ளையிடமும் பரத நாட்டியத்தில் பந்தநல்லூர் பாணியைப் பயின்றார். இவர் டி. முக்தாவிடம் பல ஆண்டுகளாக வீணா தனம்மாள் பாணி இசையைப் பயின்றார்.
# அலர்மேல் வள்ளி

## வாழ்க்கைப்பணி

இவர் தன் ஒன்பதரையாம் அகவையில் சென்னை இந்திய நுண்கலை நிறுவனத்தில் நடனஅரங்கேற்றம் செய்து நாட்டியக் கலா பூழ்சன் விருதைப் பெற்றுள்ளார். இவர் தன் பதினாறாம் அகவையில் பாரீசில் பெருமைபெற்ற சாரா பெர்னார்டித் தியேட்டர் தெ லா வில்லியில் நடந்த பன்னாட்டு அரங்கத்தின் நடன விழாவில் நடனம் ஆடி வெற்றிபெற்றுப் பன்னாட்டளவில் பெரும்புகழ் பெற்றார். பின்னர் தொடர்ந்து நடனக் கலைஞராகத் திகழ்ந்து வருகிறார், both in India and aboard.  
இவர் குரு கேலுசரண் மகாபத்ராவிடமும் அவரது மாணாக்கராகிய குரு இரமணிரஞ்சன் சேனாவிடமும் ஒடிசி நடனக் கலையைப் பயின்றார். இவர் இரண்டாயிரம் ஆண்டுகளுக்கு முந்தைய தமிழ்ச் செவ்வியல் இலக்கியங்களாகிய சங்க இலக்கியக் கவிதைத் தொகுப்புகளைப் பயின்றுள்ளார். பல ஆண்டுகளாக இவர் படிப்படியாக செவ்வியல் பரத நாட்டிய நடன மரபை விரிவுபடுத்திய தனக்கே உரிய தனிப்பாணியைக் கைவரப் பெற்றார்.
- 1996: சந்திகார் நகர பிரச்சீன் கலா கேந்திர நிருத்திய ஊர்வசி விருது
- 1997: பாரீசு நகர கிராந்தே மேதைல்லி விருது
- 2002: சங்கீத நாடக கல்விக்கழக விருது
- 2003: சென்னை இலலித கலா வேதிக அறக்கட்டளைத் தகைமை
- 2003: கோயம்புத்தூர் பாரதீய விதயா கேந்திர நிருத்திய இரத்தினம் விருது
- 2004: பத்ம பூழ்சன்
- 2004: பிரெஞ்சு அரசின் செவாலியே விருது பெற்றவர்
- நாட்டிய கலா ஆச்சார்யா, 2015; வழங்கியது: மியூசிக் அகாதமி, சென்னை
# அலர்மேல் வள்ளி

## மக்கள் பண்பாட்டில்

மைக்கெல் மெசிந்தயர் அலர்மேல் வள்ளி திரைப்படத்தை பிரித்தானிய ஒலிபரப்பு அலைவரிசை ஒன்றின் ஒன்றியப் பேரரசு தொலைக்காட்சிப் பெஉந்தொடருக்காக எடுத்தார். பிரித்தானிய ஒலிபரப்பு நிறுவனத்தின் ஆன்மீக ஆசியா தொடருக்காகவும் நெதர்லாந்து ஒலிபரப்புக் குழுமத்துக்காகவும் பிரான்சுக் கலைக்குழுமத்துக்காகவும் யப்பானியத் தேசிய தொலைக்காட்சிக்காகவும் இந்தியத் தயாரிப்பாளர்கள் க. அரவிந்தன், பிரகாசு ஜா ஆகியோர் எடுத்த திரைப்பட ஆவணங்களில் அலர்மேல் வள்ளி நடனம் ஆடி நடித்துள்ளார்.  
இந்தியத் தேசிய ஆவணப் படங்களுக்காக இந்தியத் திரைப்படப் பிரிவு அலர்மேல் வள்ளியின் திரைப்படம் ஒன்றை பிரவாகி எனும் பெயரில் எடுத்துள்ளது. இதை சிறந்த இந்திய திரைப்படத் தயாரிப்பாளராகிய அருண் கோப்கார் திரைப்படவியலாளரான மது அம்பத்தைக் கொண்டு இயக்கியுள்ளார். *இலசிய காவ்யா* எனும் அலர்மேல் வள்ளியின் ஆவணப்படம் ஒன்று சிறந்த கலை/பண்பாட்டுத் திரைப்படத்துக்கான தேசிய விருதை பெற்றது.
# அலர்மேல் வள்ளி

## சொந்த வாழ்க்கை

அலர்மேல் வள்ளி, இந்திய ஆட்சியியல் அலுவலராகிய பாசுகர் கோழ்சுவை மணந்தார்..
# கட்லா மீன்

**கட்லா** (*Catla*) மீன் கெண்டை வகையைச் சேர்ந்த மீனாகும். இது ஒரு நன்னீர் மீன். இது மிக விரைவாக வளரக்கூடியது. இவை அதிகப் பட்சம் 5 அடி நீளமும், 45 கிலோ எடையளவும் வளரும். இதன் குஞ்சுகளை அணை, ஏரி போன்றவற்றில் வீட்டு உணவுக்காக வளர்ப்பார்கள்.
# கட்லா மீன்

## தோற்றம்

இம்மீன் பெரிய தலையையும், மேல்நோக்கிய வாயையும், குறுக்குவாட்டத்தில் அகன்ற உடலையும் கொண்டது. இதன் உடல் நிறம் சாம்பல் கலந்த வெண்மையானது.. சில குளங்களின் தண்ணீர் மற்றும் மண் தரத்திற்கேற்ப சில பருவகாலங்களில் 45 நாட்களில் 1.5 கிலோ எடை வரை வளரக்கூடியது.
# கட்லா மீன்

## இனப்பெருக்கக் காலம்

இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.  
காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக்கட்டுரை
# ரோகு மீன்

**ரோகு** (Rohu அல்லது roho labeo (Labeo rohita, இந்தி (ம)நேபாளத்தில்- रोहू मछली, ஒடியா- ରୋହୀ,) மீன் கெண்டை வகையைச் சேர்ந்த மீனாகும். இது ஒரு நன்னீர் மீன். இது சுவை மிகுந்த மீனாகும்.இது மிக விரைவாக வளரக்கூடியது. இவை அதிகப் பட்சம் 3 அடி நீளம் உடையது. 30 கிலோ எடையளவுக்கு வளரும். இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.
# ரோகு மீன்

## தோற்றம்

இம்மீனின் தலை கடலாவின் தலையைவிட சிறியது.இம்மீனின் கீழ் உதடு சுருக்கங்களுடன் காணப்படும், இம்மீனின் வாய் நேராக திறந்திருக்கும், இதன் செதில்கள் கருஞ்சிவப்பு நிறத்தில் இருக்கும்.
# ரோகு மீன்

## உணவுப் பழக்கம்

இது குளத்தின் நடு அல்லது இடைமட்டத்தில் உள்ள, தாவர விலங்கின நுண்ணுயிர்களை உண்டு வளருகிறது. இது ஓர் ஆண்டில்3/4 முதல் 1 கிலோ வரை வளரும் திறன் கொண்டவை.
# ரோகு மீன்

## இனப்பெருக்கக் காலம்

இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.  
காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக்கட்டுரை
# மிர்கல் மீன்

**மிர்கால் மீன்** (*Mrigal carp*) என்பது இந்திய கெண்டை வகையைச் சேர்ந்த மீனாகும். இது ஓர் நன்னீர் மீன். இது சுவை மிகுந்த மீனாகும். இது மிக விரைவாக வளரக்கூடியது. இவை அதிகப் பட்சம் 3.3 அடி நீளமும்வரை வளரும். இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.
# மிர்கல் மீன்

## தோற்றம்

மிர்கால் நீண்ட உடல் அமைப்பைக்கொண்டவை. இம்மீனின் தலை சிறியதாகவும். இம்மீனின் உதடுகள் சுருக்கம் இன்றியும் காணப்படும். இம்மீனின் வாய் கீழ்நோக்கி திறந்திருக்கும்.
# மிர்கல் மீன்

## உணவுப் பழக்கம்

இது குளத்தின் தரை மட்டத்தில் உள்ள, மக்கிய உணவுப்பொருட்களையும், நத்தை, புழுப் பூச்சிகளை உண்டு வளருகிறது. இது ஓர் ஆண்டில் 1/2 கிலோ முதல் 3/4 கிலோ வரை வளரும் திறன் கொண்டவை.
# மிர்கல் மீன்

## இனப்பெருக்கக் காலம்

இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.  
காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக் கட்டுரை
# வெள்ளிக்கெண்டை மீன்

**வெள்ளிக்கெண்டை மீன்** (silver carp) சீன நாட்டைச் சேர்ந்த கெண்டை வகையைச் சேர்ந்த மீனாகும். இது ஒரு நன்னீர் மீன். இது சுவை மிகுந்த மீனாகும். இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.
# வெள்ளிக்கெண்டை மீன்

## தோற்றம்

இது வெள்ளி போன்று, பளிச்சிடும் வெண்மை நிறம் கொண்டது. இம்மீனின் வாய் மேல் நோக்கி அமைந்திருக்கும்.
# வெள்ளிக்கெண்டை மீன்

## உணவுப் பழக்கம்

இது குளத்தின் மேல் மட்டத்தில் உள்ள, தாவர நுண்ணுயிர்களை மட்டுமே சலித்து உண்டு வளர்வதால் இவை கடலா மீனுடன் உணவுக்கு போட்டி போடுவதில்லை. இவை கடலா மீனைவிட வேகமாக வளர்கவை. இது ஓர் ஆண்டில் 1.5 முதல் 2 கிலோ வரை வளரும் திறன் கொண்டவை.
# வெள்ளிக்கெண்டை மீன்

## இனப்பெருக்க காலம்

இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இயற்கை சூழ்நிலையில் இனப்பெருக்கம் செய்யும். தூண்டுதல் முறையிலும் தேவையான அளவு குஞ்சுகளை உற்பத்தி செய்யலாம்.
# வெள்ளிக்கெண்டை மீன்

## தமிழ்நாட்டில் இறக்குமதி

இந்த மீன்கள் தமிழக மீன்வளத்துறையால் மீன் வளர்ப்பை ஊக்குவிக்கும் நோக்கத்துடன் 1959 இல் சீனாவிலிருந்து, இறக்குமதி செய்யப்பட்டது.
# சாதாக்கெண்டை மீன்

**சாதாக்கெண்டை மீன்** (*common carp*) என்பது கெண்டை வகையைச் சேர்ந்த மீனாகும். இது ஒரு நன்னீர் மீன். இது சுவை மிகுந்த மீனாகும். இதன் குஞ்சுகளை அணை, ஏரி போன்றவற்றில் வீட்டு உணவுக்காக வளர்ப்பார்கள்.
# சாதாக்கெண்டை மீன்

## தோற்றம்

இக்கெண்டையின் தலைப்பகுதி சிறியதாக இருக்கும். இம்மீனின் வாய் கீழ் நோக்கி அமைந்திருக்கும்.
# சாதாக்கெண்டை மீன்

## உணவுப் பழக்கம்

இது குளத்தின் அடிப்பகுதியில் வாழக்கூடியது. குளத்தின் அடிப்பகுதியில் உள்ள நத்தை, சிப்பி, பூச்சி புழுக்களை உண்டு வாழக்கூடியது. இது ஓர் ஆண்டில் 1.5 கிலோ வரை வளரும்.
# சாதாக்கெண்டை மீன்

## இனப்பெருக்க காலம்

இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்குப் பருவ மழைக்காலமான ஜூன், ஜூலை, ஆகஸ்ட்டு ஆகிய மாதங்களில் இயற்கை சூழ்நிலையில் இனப்பெருக்கம் செய்யும். தூண்டுதல் முறையிலும் தேவையான அளவு குஞ்சுகளை உற்பத்தி செய்யலாம்.  
காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக் கட்டுரை
# புல் கெண்டை மீன்

**புல் கெண்டை மீன்** (grass carp) என்பது ஒரு நன்னீர் மீனாகும். இம்மீன் சீன நாட்டிலிருந்து இறக்குமதி செய்யப்பட்டதாகும்.இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.
# புல் கெண்டை மீன்

## உணவுப் பழக்கம்

இது புல் பூண்டுகளை உண்பதால் இப்பெயர் பெற்றது. இவை நீரில் வளரும் ஆகாயத்தாமரையை தவிர்த்து அனைத்து வகை நீர்த்தாவரங்களையும் குறிப்பாக, வேலம் பாசியை விரும்பி உண்ணும். இவை தன் எடையைவிட பல மடங்கு எடையுள்ள தாவரங்களை தினமும் உண்டு மிக விரைவாக வளரும். குளங்களில் அடர்ந்துள்ள தாவரங்களை கட்டுப்படுத்த ஏற்ற மீன் இதுவாகும். இது உணவாக உட்கொள்ளும் தாவரங்கள் கிட்டத்தட்ட பாதி அளவு செரிக்காமலே கழிவாக வெளியேற்றப்படுவதால் குளத்தில் அடியில் அக்கழிவு பசுந்தாள் உரமாக பயன்படுகிறது. மேலும் இம்மீனின் கழிவுப் பொருட்களை சாதா கெண்டை தன் உணவாக உட்கொள்ளும்.இம்மீன் ஓராண்டு வளர்ப்புக் காலத்தில் 1.5 முதல் 2 கிலோ கிராம் எடை வரை வளரும்.
# புல் கெண்டை மீன்

## இனப்பெருக்கம்

இம்மீன்களை தூண்டுதல் முறையிலும் தேவையான அளவு குஞ்சுகளை உற்பத்தி செய்யலாம்.
# தேவ்கர் மாவட்டம்

::தேவ்கட் மாவட்டத்துடன் குழப்பிக் கொள்ளாதீர்.  
**தேவ்கர் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் தேவ்கர் என்னும் ஊரில் அமைந்துள்ளது.  
1994ல் நிறுவப்பட்ட தேவ்கர் மாவட்டத்தில் இரண்டு தாலுகாகளும், 3 ஊராட்சி ஒன்றியங்களும், 60 கிராமப் பஞ்சாயத்துகளும் உள்ளது.
# தேவ்கர் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு மதுபூர், தேவ்கர், சாரத் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் தும்கா, கோடா ஆகிய மக்களவைத் தொகுதிகளின் எல்லைக்குள் உள்ளது.
# கே. ஏ. அப்பாசு

**கே. ஏ. அப்பாசு** (குவாசா அகமது அப்பாசு 7 சூன் 1914–1 சூன் 1987) திரைக்கதை ஆசிரியரும், திரைப்படத் தயாரிப்பாளராகவும் , எழுத்தாளராகவும் இதழிகையாளராகவும் விளங்கியவர். உருது, இந்தி, ஆங்கிலம் ஆகிய மொழிகளில் படைப்புகள் படைத்தவர். *நயா சனகர்* என்னும் திரைப்பட நிறுவனத்தைத் தோற்றுவித்தார். இவர் எழுதி இயக்கிய திரைப் படங்கள் தேசிய விருதுகளையும் உலக விருதுகளையும் பெற்றன. சில இந்திப் படங்களையும் தயாரித்து வெளியிட்டார். இவருடைய சிறு கதைகளும் புதினங்களும் பல மொழிகளில் மொழியாக்கம் செய்யப்பட்டன. 70 புத்தகங்களை எழுதியுள்ளார். 'பிளிட்சு' என்னும் ஆங்கில இதழில் கடைசிப் பக்கத்தில் கட்டுரைகளைத் தொடர்ந்து எழுதி வந்தார்.
# கே. ஏ. அப்பாசு

## பிறப்பும் கல்வியும்

அரியானாவில் பானிப்பத் என்னும் ஊரில் கல்வி கேள்விகளில் சிறந்த குடும்பத்தில் பிறந்தார். பானிப்பத்தில் உள்ள ஒரு பள்ளியில் ஏழாம் வகுப்பு வரை படித்தார். மெட்ரிகுலேசன் படிப்புக்குப் பின் அலிகர் முஸ்லிம் பல்கலைக்கழகத்தில் ஆங்கில இலக்கியத்திலும் சட்டப் படிப்பிலும் பட்டம் பெற்றார்.
# கே. ஏ. அப்பாசு

## இதழிகைப் பணி

படிப்பு முடிந்ததும் பாம்பே குரோனிக்கிள் என்னும் பத்திரிக்கையில் சேர்ந்து எழுதத் தொடங்கினார். பிளிட்சு என்னும் இதழில் கடைசிப் பக்கத்தில் கட்டுரைகள் தொடர்ந்து எழுதினார். தம் வாழ்வின் இறுதிக் காலம் வரை பிளிட்சில் எழுதி வந்தார் என்பது குறிப்பிடத்தக்கது.  
மிர்ரர் என்னும் இதழிலும் எழுதினார். உலகத் தலைவர்கள் ரூசுவேல்ட் , குருசேவ் , மோ சே துங் போன்றோரைச் சந்தித்து உரையாடி இதழ்களில் எழுதினார்.
# கே. ஏ. அப்பாசு

## விருதுகள்

- சோவியத்து யூனியனின் 'வோரோங்கி' விருது (1984)
- காலிப் விருது (1983)
- உருது அகாதமி விருது (1984)
- பத்மசிறீ விருது (1969)
# கே. ஏ. அப்பாசு

## கூடுதல் ஆதாரங்கள்

-
-
- S. Ghosh, "K. A. Abbas: A Man in Tune with History", *Screen* (Bombay), 19 June 1987, p.&nbsp;14.
- *Dictionary of Films* (Berkeley: U. of CA Press, 1977), p.&nbsp;84.
- Shyamala A. Narayan, *The Journal of Commonwealth Literature*, 1 1976; vol. 11: pp.&nbsp;82 – 94.
- Ravi Nandan Sinha, *Essays on Indian Literature in English*. Jaipur, Book Enclave, 2002, ch. 7.
http://www.deccanherald.com/content/247175/F
# கூம்புச் சுரப்பி

**கூம்புச் சுரப்பி** அல்லது **பீனியல் சுரப்பி** (pineal gland) முதுகுநாணிகளின் மூளையில் இரு பெரும் பகுதிகளுக்கு இடையேயும் மூளையின் நடுப்பகுதியிலும் காணப்படும் ஓர் அரிசியின் அளவே உள்ள சிறிய சுரப்பி ஆகும். மூன்றாவது கண் எனவும் அழைக்கப்படும் இது ஐந்து முதல் எட்டு மில்லி மீட்டர் அளவே உள்ளது. இது உடல் செயல் பாட்டில் பெரும் பங்கினை வகிக்கிறது. இது செரட்டோனினின் வழிப்பொருளான தூக்கத்தினைத் தூண்டும் மெலட்டோனினைச் சுரக்கிறது. மெலட்டோனின் தான் நம் உடலில் விழிப்பு - துயில் சுழற்சியைக் கட்டுப்படுத்துகிறது.. மேலும் முடிவுறா மூலக்கூறுகளை (free radicals) எதிர்க்கவும், பெண்களின் முதல் மாதவிடாயை முறைப்படுத்தவும் துணை நிற்கிறது. இந்த சுரப்பின் செயல்பாட்டினை நிறுத்தினால் தூக்கம் கெடுவதுடன் பல திடுக்கிடும் உடல்நலக் குறைவுகளும் ஏற்படுகிறது. இது பார்க்க சிறிய பைன் கூம்பை ஒத்திருப்பதால் பைனியல்/பீனியல் சுரப்பி எனப் பெயர் பெற்றது. இது மூளையின் நடுப்பகுதிக்கு அருகில் அமைந்துள்ளது.
# கூம்புச் சுரப்பி

## பரிமாணம்

இது மிகச் சிறியது. இதன் பரிமாணங்கள் (8x4x4)மி.மீ ஆகும். இதன் சராசரி எடை 0.1 கிராம் ஆகும்.
# கூம்புச் சுரப்பி

## அமைவிடமும் அதன் பயனும்

இச் சுரப்பி குழந்தைகளில் பெரியதாகவும் வளர வளர சிறிதாகி கால்சியம் படிந்து போகும். ஆகவே X-கதிர் படத்தில் இது தெளிவாகத் தெரியும். மூளையின் ஏதேனும் ஒரு பகுதியில் புற்றுக்கட்டி வளருமாயின் மையப்பகுதியில் காணப்பட வேண்டிய சுரப்பி X-கதிர் படத்தில் நடுவிலகிக் காணப்படும்.  
ஆலன் (Halen) போன்ற அறிஞர்கள், இந்த சுரப்பினை ஆன்மாவின் இருப்பிடம் என்றும் உங்கள் எண்ணங்கள் உருவாகும் இடம் என்று கூறுகிறார்கள். இச்சுரப்பியில் படியும் சுண்ணாம்புச் சத்தினால் ஏற்படும் அழுத்தம் வலியினை தோற்றுவிக்கிறது. சோடியம் ஃபுளூரைடு நாம் அருந்தும் நீரில் உள்ளது. பிற உணவுப் பொருட்களிலும் காணப்படும் ஃபூளுரைடு பீனியல் சுரப்பியில் சேருவதாலேயே நோய்கள் ஏற்படுகின்றன. இது 1990 களுக்குப் பின் பல பல்கலைக் கழகங்கள் மேற்கொண்ட ஆய்வுகளில் இது தெரிய வந்துள்ளது. தைராய்டு சுரப்பி எவ்வாறு ஐயோடினை சிறப்பாக ஏற்கிறதோ அதேபோல் பீனியல் சுரப்பி ஃபூளுரைடை ஏற்கிறது. சர்ரே பல்கலைக் கழகம் 1997 இல் வேறு எந்த மென்தசைகளையும் விட, பீனியல் சுரப்பி மென்திசு அதிக அளவில் ஃபூளுரைடை ஏற்கிறது எனக் கண்டறிந்தனர். இது நோய் ஏதிர்ப்புப் பண்பு, செரிமானத் தொகுதி, மூச்சுத் தொகுதி, குருதி ஓட்டத்தொகுதி, மற்றும் சிறுநீர் சுரப்பித் தொகுதிகளில் சிக்கல்களைத் தோற்றுவிக்கின்றது. பத்து லெட்சத்தில் 330 பங்குகள் வரையில் ஃபூளுரின் இருக்கலாம். அமெரிக்க சுற்றுச் சூழல் பாதுகாப்பு ஆணையம் (EPA) தண்ணீருக்கு இது மூன்று பிபிஎம் (ppm) வரை இருக்கலாமென வரையறை செய்துள்ளது. எலிகளிடம் மேற்கொண்ட ஆய்வுகள், மெலடோனின் குறைபாட்டால் குறைந்த வயதில் பூப்படைவதுக் காணப்பட்டுள்ளது.
# கூம்புச் சுரப்பி

## புற்றுநோய்

பீனியல் சுரப்பிப் புற்றுநோய் என்பது நாளமில்லாச் சுரப்பியான கூம்புச் சுரப்பியில் தோன்றும் புற்றுநோயாகும். புற்றிற்கான அறிகுறிகள்: மைய நரம்பு மண்டல நீர் தடைபடுதல், கண்களின் இயக்கத்தில் மாற்றம், தலைவலி, வாந்தி, குமட்டல், எல்லாம் இரண்டாகத் தோன்றுவது போன்றவையாகும்.  
பீனியோசைட்டோமா மெதுவாக வளரும் பலவகையான உயிரணுக்களுடன் காணப்படும். பீனியோபிளாஸ்டோமா வீரியம் மிக்கது. மூளைப்புற்று நோயில், பீனியல் புற்றுநோய் ஒரு விழுக்காடாக உள்ளது. 3 முதல் 8 விழுக்காடு சிறார்களிடமும் காணப்படுகின்றது. 20 முதல் 40 வயதினரிடம் அதிகமாக உள்ளது. பினியல்பிளாஸ்டோமா மூளை தண்டுவட நீர் (csf) வழியாக பிற இடங்களுக்கு எளிதில் பரவுகிறது. இந்த புற்றுத் தோன்ற காரணம் இன்னது என்று தெரியவில்லை. மரபணுவில் ஏற்படும் சடுதிமாற்றம் (mutation) காரணமாக இருக்கலாம். அறுவைமூலம் அழுத்தத்தினைக் குறைக்கலாம். கதிர் மருத்துவமும் வேதி மருத்துவமும் பலனளிக்கக்கூடும்.
# கொல்லம் டெக்னோபார்க்

**கொல்லம் டெக்னோபார்க்** என்பது கொல்லத்தில் உள்ள தகவல் தொழில்நுட்ப நிறுவனம் ஆகும். இதை கேரள அரசு நிறுவியது. இது திருவனந்தபுரத்தில் உள்ள டெக்னோபார்க்கின் துணை நிறுவனமாகும்.  
இந்த நிறுவனத்தை 2011ஆம் ஆண்டில், அப்போதைய கேரள முதல்வரான வி.எஸ்.அச்சுதானந்தன் திறந்து வைத்தார். இது 44.46 ஏக்கர் பரப்பளவில் அமைந்துள்ளது.
# கோதாவரி விரைவுவண்டி

**கோதாவரி விரைவுவண்டி** (*Godavari Express*) இந்தியாவின் விசாகப்பட்டினம் மற்றும் ஐதராபாத்திற்கு இடையே செயல்படும் தொடருந்து சேவையாகும். இது தெற்கு மத்திய இரயில்களில் மிகவும் மதிப்புமிக்க இரயிலாகும். பிப்ரவரி 1, 1974-ல் வால்டையர் ஐதராபாத் விரைவுவண்டி என்ற பெயருடன் அறிமுகப்படுத்தப்பட்டது. அப்போது இதன் வண்டி எண் 7007 மற்றும் 7008 ஆகும். இதன் தற்போதைய எண் 12727 மற்றும் 12728 ஆகும். இதன் இருக்கைகளில் முன்பதிவு செய்வதற்கு அதிகப்படியான கூட்டங்கள் அலைமோதும், அதிலும் முக்கியமாக குளிரூட்டும் சாதனம் உள்ள இரயில்பெட்டிகளுக்கு அதிகப்படியான வரவேற்பு உண்டு. இரு புதிய இரயில்கள் வெளியிடப்பட்டபோதிலும் கோதாவரி விரைவுவண்டியின் மதிப்பு குறையவில்லை.
# கோதாவரி விரைவுவண்டி

## கோதாவரி விரைவுவண்டி

சில சமயங்களில் முன்பதிவு செய்யப்படாத பெட்டிகள் கிளாசிக் படுக்கை அல்லது மூன்றாம் வகுப்பு கிளாசிக் படுக்கை போன்ற அதிகப்படியான பெட்டிகளால் மாற்றப்படும். இரு நகரங்களுக்கிடையே இது மிகவும் சிறப்பாகச் செயல்படுவதால் இதனை புவனேசுவரம் வரை நீட்டிக்க திட்டங்கள் வகுக்கப்பட்டன. ஆனால் சில அரசியல்வாதிகளும் இரு நகரங்களின் பயணிகளும் எதிர்த்ததால் புதிதாக விசாகா விரைவுவண்டி என்ற பெயரில் மற்றொரு இரயில் இயக்கப்பட்டது. இது பயணிகளின் பயண நேரத்தினையும் அதிகப்படுத்தியது.  
கோதாவரி விரைவுவண்டி ஆந்திரப் பிரதேச மாநிலத்தின் நான்கு கடலோர மாவட்டங்களை மாநிலத்தின் தலைநகரான ஐதராபாத்துடன் இணைக்கிறது. கோதாவரி விரைவுவண்டி விசாகப்பட்டினம் மாவட்டத்தில் நான்கு நிலையங்களிலும், கிழக்கு கோதாவரி மாவட்டத்தில் ஆறு நிலையங்களிலும், மேற்கு கோதாவரி மாவட்டத்தில் மூன்று நிலையங்களிலும், கிருஷ்ணா மாவட்டத்தில் விஜயவாடாவிலும் நிறுத்தங்களைக் கொண்டுள்ளது.
# கோதாவரி விரைவுவண்டி

## வரலாறு

பிப்ரவரி 1, 1974-ல் முதன் முதலாக விசாகப்பட்டினம் மற்றும் ஐதராபாத் நகரங்களுக்கு இடையே இரயில் சேவையினை அறிமுகப்படுத்தப்போவதாக இந்திய இரயில்வே அறிவித்தது. அப்போது இதன் பெயர் வால்டையர் ஐதராபாத் விரைவுவண்டி என்ற பெயருடன் செயல்படத் தொடங்கியது. தினசரி செயல்பட்டு வந்தச் சேவை விசாகப்பட்டினத்திலிருந்து மாலை 5.30 மணியளவில் புறப்படும், ஐதராபாத்தினை அடுத்த நாள் காலை 6.45 மணிக்கு சென்றடையும். பாலைவன நகரங்களான கிழக்கு மற்றும் மேற்கு கோதாவரி பகுதியினைச் சேர்ந்த ஒன்பது நிலையங்களை இந்த இரயில் இணைப்பதால் இதன் பெயர் அலுவலக முறைப்படி, கோதாவரி விரைவுவண்டி என்று மாற்றப்பட்டது. 2011ஆம் ஆண்டில் இதன் எண் 12727 விஜயவாடா மற்றும் ஐதராபாத்திற்கு இடையில் நிறுத்தம் கொண்ட அதிவிரைவு இரயிலாக செயல்படத் துவங்கியது. இதன் பயண நேரம் மற்றும் கால அட்டவணை மாற்றப்பட்டு 15 நிமிடங்கள் குறைக்கப்பட்டது. இதன் நிறுத்தங்கள் WAP 7 உதவியுடன் செய்யப்படுகிறது. இரயிலுக்கு விடுக்கப்பட்ட குண்டு எச்சரிக்கைகளின் காரணமாக, பலத்த பாதுகாப்புகள் வழங்கப்பட்டன. WAP 7 மூலம் விசாகப்படினத்திலிருந்து விஜயவாடா வரை சென்ற முதல் இரயில் இதுவாகும்.  
ஏப்ரல் 2 முதல் இதன் கட்டணத்தினை அதிகரிக்க இந்திய இரயில்வே முடிவு செய்தது. இதனால் இரண்டாம் வகுப்பு இருக்கையின் கட்டணம் 1058 ரூபாயில் இருந்து 1170 ரூபாய்க்கும், முதல் வகுப்பு இருக்கையின் கட்டணம் 1771 ரூபாயில் இருந்து 1990 ரூபாய்க்கும் அதிகரிக்கப்பட்டது.
# கோதாவரி விரைவுவண்டி

## வழிப்பாதையும் நிறுத்தங்களுக்கான நேரமும்

| எண் | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | விசாகப்பட்டினம் (VSKP) | தொடக்கம் | 17:25 | 0 | 0 | 1 | 1 |  |
| 2 | துவ்வாடா (DVD) | 17:53 | 17:54 | 1 | 18 | 1 | 1 |  |
| 3 | அனகாப்பள்ளி (AKP) | 18:08 | 18:09 | 1 | 34 | 1 | 1 |  |
| 4 | எலமஞ்சிலி (YLM) | 18:28 | 18:29 | 1 | 58 | 1 | 1 |  |
| 5 | நர்சிபட்னம் சாலை (NRP) | 18:43 | 18:44 | 1 | 76 | 1 | 1 |  |
| 6 | துனி (TUNI) | 18:59 | 19:00 | 1 | 98 | 1 | 1 |  |
| 7 | அன்னவரம் (ANV) | 19:13 | 19:14 | 1 | 114 | 1 | 1 |  |
| 8 | (பிட்டாபுரம்)
பித்தாபுரம் (PAP) | 19:32 | 19:33 | 1 | 139 | 1 | 1 |  |
| 9 | சாமல்கோட் சந்திப்பு (SLO) | 19:45 | 19:46 | 1 | 151 | 1 | 1 |  |
| 10 | அனபர்த்தி (APT) | 20:05 | 20:06 | 1 | 178 | 1 | 1 |  |
| 11 | ராஜமுந்திரி (RJY) | 20:42 | 20:46 | 4 | 201 | 1 | 1 |  |
| 12 | நிடதவோலு சந்திப்பு (NDD) | 21:09 | 21:10 | 1 | 224 | 1 | 1 |  |
| 13 | தாடேபல்லிகூடெம் (TDD) | 21:27 | 21:28 | 1 | 244 | 1 | 1 |  |
| 14 | ஏலூரு (EE) | 22:01 | 22:02 | 1 | 291 | 1 | 1 |  |
| 15 | விஜயவாடா சந்திப்பு (BZA) | 23:40 | 23:55 | 15 | 351 | 1 | 1 |  |
| 16 | கம்மம் (T) | 01:13 | 01:15 | 2 | 452 | 2 | 1 |  |
| 17 | மகபூபாபாத் (MABD) | 01:54 | 01:55 | 1 | 499 | 2 | 1 |  |
| 18 | வாரங்கல் (WL) | 02:46 | 02:48 | 2 | 559 | 2 | 1 |  |
| 19 | காசிபேட் சந்திப்பு (KZJ) | 03:05 | 03:07 | 2 | 569 | 2 | 1 |  |
| 20 | செகந்திரபாத் சந்திப்பு (SC) | 05:45 | 05:50 | 5 | 701 | 2 | 1 |  |
| 21 | ஹைதரபாத் டெக்கன் (HYB) | 06:15 | முடிவு | 0 | 711 | 2 | 1 | } |
# கோதாவரி விரைவுவண்டி

## சர்ச்சைகள்

மார்ச் 30, 2012 அன்று கோதாவரி விரைவுவண்டியின் தோற்றம் சற்று வித்தியாசமாகக் காட்சியளித்தது. செகந்திரபாத் சந்திப்பில் இருந்து சில கிலோ மீட்டர்கள் தொலைவில் உள்ள கட்கேசருக்கு அருகில் இருக்கும்போது அதன் தோற்றம் மாறியிருப்பதை பயணிகள் கவனித்தனர். அதன்பிறகுதான் அந்த தோற்றம் கரூர் வைஸ்யா வங்கியின் விளம்பரப் படம் என்று தெரியவந்தது. விளம்பரங்களுக்கு அரசு அனுமதி கொடுத்திருந்தாலும் இவ்வாறு இரயிலின் தோற்றத்தையே மாற்றும் வகையில் அமைந்துள்ள விளம்பரம் தங்களை வரவேற்கும் வண்ணம் இல்லை என்று பல பயணிகள் புகார் தெரிவித்தனர். 2013 ஆம் ஆண்டில் தொடரவண்டியை பழுதுபார்க்கும் வேலைகள் மேற்கொள்ளப்பட்டன. அப்போது அந்த விளம்பரங்கள் அழிக்கப்பட்டு பழைய தோற்றத்திற்கு மீண்டும் கொண்டுவரப்பட்டது.
# பிலிப்பைன் ஏர்லைன்ஸ்

**பிலிப்பீன் ஏர்லைன்ஸ்** (*Philippine Airlines*) 1941 ஆம் ஆண்டு நிறுவப்பட்டது. ஆசியாவில் உண்மையான பெயருடன் தற்போதும் இயங்கி வருகின்ற பழமையான விமான நிறுவனங்களுள் இதுவும் ஒன்று. இதன் தலைமையகங்களாக மணிலாவின், நினாய் அக்யுனோ சர்வதேச விமான நிலையமும், செபுவின் மாக்டன் - செபு சர்வதேச விமான நிலையமும் உள்ளன. பிலிப்பைனின் 31 இடங்களையும், வெளிநாடுகளில் 36 இடங்களையும் இலக்காகக் கொண்டு இவை செயற்படுகின்றன. தென்கிழக்கு ஆசியா, கிழக்கு ஆசியா, மத்திய கிழக்கு நாடுகள், ஓசியனியா, வட அமெரிக்கா மற்றும் ஐரோப்பா போன்ற வெளிநாடுகளை இலக்காகக் கொண்டு பிலிப்பைன் ஏர்லைன்ஸ் நிறுவனம் செயற்படுகிறது.  
1997 ஆம் ஆண்டு ஆசியாவில் ஏற்பட்ட பலதரப்பட்ட நிதி நெருக்கடியால் பிலிப்பைன் ஏர்லைன்ஸ் நிறுவனம் மிகவும் பாதிப்புக்குள்ளானது. அந்நேரத்தில், ஐரோப்பா மற்றும் மத்திய கிழக்கு நாடுகளுக்கு விமானங்கள் செலுத்துவது குறைக்கப்பட்டன. அத்துடன் மணிலாவில் இருந்து புறப்படும் விமானச் சேவைகள் தவிர பிற விமானச் சேவைகளை இரத்து செய்யத் தொடங்கினர். அவர்களின் விமானக் குழுக்களின் அளவினையும் குறைத்தனர். பின்னர் 1998 ஆம் ஆண்டில் மேற்கொள்ளப்பட்ட பல நடவடிக்கைகள் மூலம் பிலிப்பைன் ஏர்லைன்ஸ் மீண்டும் பழைய இடத்தினைப் பிடித்தது. தற்போது சுமார் 5000 க்கும் மேற்பட்ட பணியாளர்கள் இந்நிறுவனத்தில் வேலை செய்கின்றனர்.
# பிலிப்பைன் ஏர்லைன்ஸ்

## இலக்குகள்

பிலிப்பைன் ஏர்லைன்ஸின் செயல்பாட்டு மையங்கள் மணிலா மற்றும் செபுவில் இருந்தாலும், மணிலாவில் இருந்துதான் பெரும்பாலான விமானங்கள் இயக்கப்படுகின்றன. பிலிப்பைன் ஏர்லைன்ஸின் முக்கிய இலக்குகளாக ஆசிய-பசுபிக் நாடுகள், வட அமெரிக்கா மற்றும் ஆஸ்திரேலியாவினைக் கொண்டுள்ளன. முக்கியமாக வெளிநாடுகளில் வாழும் பிலிப்பைன் நாட்டு மக்களைக் கருத்தில் கொண்டு இந்நிறுவனம் செயல்படுகிறது. பிலிப்பைன் ஏர்லைன்ஸ் தற்போது மணிலா - ஜெனரல் சான்டோஸினை முக்கியமான உள்நாட்டு இலக்காகவும், இரு செயல்பாட்டு மையங்களைத் தவிர்த்த வழித்தடங்களான டார்வின் – பிரிஸ்பான் மற்றும் வான்கௌவெர் – டொரன்டோ ஆகியவற்றையும் இலக்குகளாகக் கொண்டுள்ளன.  
இதற்கு முன்னர் பல செயல்பாட்டு மையங்களற்ற இடங்களுக்கு பிலிப்பைன் ஏர்லைன்ஸ் தனது சேவையினை புரிந்தனர். அத்துடன் எந்தவித இடங்களிலும் நிறுத்தமற்ற சேவைகளையும் புரிந்தனர். இந்தச் சேவைகள் குறிப்பாக ஐரோப்பா நாடுகளில் செயல்படுத்தப்பட்டன. ஆசியாவின் நிதி பிரச்சினையால் இது போன்ற பல சேவைகள் நிறுத்தப்பட்டன. பிலிப்பைன் ஏர்லைன்ஸின் உள்நாட்டு செயல்பாட்டுப் பாதைகளான மணிலா – நாகா, மணிலா - டுகேகரௌ மற்றும் தற்போது மணிலா – ஓஸமிஸ் போன்றவை ஏர்பில் எக்ஸ்பிரஸால் எடுத்துக்கொள்ளப்பட்டன. அத்துடன் மணிலா – செபு நகரம், டவௌ நகரம், லெகஸ்பி நகரம், புரெடோ பிரின்செஸா, புட்டுவன், ககயன் டி ஓரோ, கொடபடோ நகரம், டிபோலோக், ஸம்பௌங்க நகரம், டுமங்குட் மற்றும் டக்ளோபன் போன்ற இடங்கள் ஏர்பில் எக்ஸ்பிரஸால் நடத்தப்பட்டன. மார்ச் 1, 2014 முதல் இவற்றை பிலிப்பைன் ஏர்லைன்ஸ் நிறுவனமே நடத்துகிறது.
# பிலிப்பைன் ஏர்லைன்ஸ்

## கோட்ஷேர் ஒப்பந்தங்கள்

அக்டோபர் 2014 வரை பிலிப்பைன் ஏர்லைன்ஸ் நிறுவனம் கோட்ஷேர் ஒப்பந்தங்கள் செய்து கொண்ட பிற ஏர்லைன்ஸ் நிறுவனங்களின் பட்டியல் பின்வருமாறு:
1. அனைத்து நிப்பான் ஏர்வேய்ஸ்
1. கத்தே பசுபிக்
1. எடிஹட் ஏர்வேய்ஸ்
1. கல்ஃப் ஏர்
1. மலேசிய ஏர்லைன்ஸ்
1. பிலிப்பைன் ஏர்லைன்ஸ் (இணைப்பு நிறுவனம்)
# பிலிப்பைன் ஏர்லைன்ஸ்

## பிலிப்பைன் ஏர்லைன்ஸின் உயர்தர வழித்தடங்கள்

பிலிப்பைன் ஏர்லைன்ஸின் முக்கிய இடங்களான மணிலா – கடிக்ளன், கடிக்ளன் – மணிலா, செபு – மணிலா மற்றும் டவௌ – மணிலா போன்ற வழித்தடங்களில் முறையே வாரத்திற்கு 49, 49, 38 மற்றும் 32 விமானங்கள் செலுத்தப்படுகின்றன.
# பிலிப்பைன் ஏர்லைன்ஸ்

## விமானக் குழு விவரங்கள்

டிசம்பர் 2014 ன் படி, பிலிப்பைன் ஏர்லைன்ஸ் (பிலிப்பைன் எக்ஸ்பிரஸ் நிறுவனத்தினைத் தவிர) மொத்தம் ஐம்பது விமான்ங்களைக் கொண்டுள்ளது. இவற்றின் சராசரி வயது 3.9 ஆண்டுகள் ஆகும். இந்த விமானங்கள் அனைத்தும் பிலிப்பைன் ஏர்லைன்ஸ் நிறுவனத்திற்கு சொந்தமானது அல்லது GECAS இடமிருந்து வாடகைக்கு புதிதாக வாங்கப்பட்டது. இவற்றுள் A340-300 ரக ஆறு ஏர்பஸ் விமானங்கள் அடங்காது (RP-C3435, RP-C3436, RP-C3437, RP-C3438, RP-C3439 மற்றும் RP-C3441). இதற்குமுன் பயன்படுத்தப்பட்ட விமான்ங்களின் எண்ணிக்கை மற்றும் விமான ரகங்கள், அவை விமானச் சேவையில் இருந்து வெளியேற்றப்பட்ட நாள் போன்றவை கீழே பட்டியலிடப்பட்டுள்ளன.  
| விமானம் | மொத்தம் | சேவையில் இருந்து வெளியேற்றப்பட்டது |  |
| --- | --- | --- | --- |
| ஏர்பஸ் A300B4 | 13 | ஏப்ரல் 24, 1996 |  |
| ஏர்பஸ் A319-100 | 4 | - |  |
| ஏர்பஸ் A330-300 | 8 | ஆகஸ்ட் 31, 2014 |  |
| ஏர்பஸ் A340-200 | 4 | 1998 |  |
| ஏர்பஸ் A340-300 | 8 | நவம்பர் 2014 |  |
| BAC 1 – 11 400 வரிசை | - | - |  |
| BAC 1 – 11 500 வரிசை | - | - |  |
| பீச் மாதிரி 18 | - | - |  |
| போயிங்க் 707 | - | - |  |
| போயிங்க் 727-100 | - | - |  |
| போயிங்க் 737-200 | - | - |  |
| போயிங்க் 737-200 | 14 | - |  |
| போயிங்க் 737-300 | 3 | ஏப்ரல் 2008 |  |
| போயிங்க் 747-200B | 13 | 2001 |  |
| போயிங்க் 747-400 | 5 | செப்டம்பர் 1, 2014 |  |
| காண்வாயர் 340 | எடுத்துக்காட்டு | எடுத்துக்காட்டு |  |
| டி ஹாவிலான்ட் DHC-3 ஓட்டர் | - | - |  |
| டௌக்லஸ் DC-3 | - | - |  |
| டௌக்லஸ் DC-4 | - | - |  |
| டௌக்லஸ் DC-6 | - | - |  |
| டௌக்லஸ் DC-8 | - | - |  |
| போக்கர் 27 | - | - |  |
| போக்கர் F50 / F60 | 11 | டிசம்பர் 1999 |  |
| ஹாவ்கர் சிடெலே HS 748 | - | - |  |
| ஹில்லர் UH-12 | - | - |  |
| மெக்டொனல் டௌக்லஸ் DC-10-30 | - | - |  |
| மெக்டொனல் டௌக்லஸ் MD-11 | 4 | ஜூலை 1998 |  |
| NAMC YS-11 | - | - |  |
| நூர்டையூன் நோர்ஸ்மேன் C-64 | - | - |  |
| ஸ்காட்டிஸ் ஏவியேஷன் டிவின் பயனெர் II | - | - |  |
| ஷார்ட்ஸ் SD360 | - | - |  |
| விக்கெர்ஸ் விஸ்கவுன்ட் 700 | - | - | } |
# பிலிப்பைன் ஏர்லைன்ஸ்

## சம்பவங்கள் மற்றும் விபத்துகள்

1941 ஆம் ஆண்டிலிருந்து பிலிப்பைன் ஏர்லைன்ஸ் நிறுவனத்தில் பல விபத்துக்கள் ஏற்பட்டிருந்தாலும் அவற்றுள் பெரும்பாலானவை புரொப்பல்லர் ரக விமானங்களினால் ஏற்பட்டவையாகும். பிலிப்பைன் ஏர்லைன்ஸின் 434 விமானம் அல்–கொய்தா தீவிரவாத அமைப்பால் பாதிப்படைந்ததுதான், இதுவரை இந்நிறுவனத்திற்கு ஏற்பட்ட பாதிப்புகளில் மிகவும் பெரியது.
சர்வதேச வான்வழி போக்குவரத்து அமைப்பிற்கு பிலிப்பைன் நாட்டில் இருந்து அனுமதிக்கப்பட்டிருக்கும் ஒரே நிறுவனம் பிலிப்பைன் ஏர்லைன்ஸ் மட்டுமே இந்த அனுமதி பிப்ரவரி மாதம் 2007 ஆம் ஆண்டு வழங்கப்பட்டது.
# காட்வா மாவட்டம்

**காட்வா மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் கடுவா என்னும் ஊரில் அமைந்துள்ளது.
# காட்வா மாவட்டம்

## உட்பிரிவுகள்

இந்த மாவட்டத்தை 14 மண்டலங்களாகப் பிரித்துள்ளனர்.  
இது ஜார்க்கண்டின் சட்டமன்றத்துக்கு கடுவா, பவநாத்பூர் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் பலாமூ மக்களவைத் தொகுதியின் எல்லைக்குள் உள்ளது.  
இந்த மாவட்டத்தில் 16 ஊராட்சிகளும், 916 ஊர்களும் உள்ளன.
# ஸ்பார்ட்டகஸ் (புதினம்)

**ஸ்பார்ட்டகஸ்: அடிமை சமுதாய சரித்திர நாவல்** (Spartacus: Fast Novel) என்பது 1951 ஆம் ஆண்டில் வெளியான ஒரு வரலாற்று நாவல் ஆகும். இதனை அமெரிக்காவை சேர்ந்த நாவலாசிரியர் மற்றும் தொலைக்காட்சி எழுத்தாளருமான ஹோவர்ட் பாஸ்ட் எழுதினார். இது கி.மு. 71 ஸ்பார்டகஸ் தலைமையில் வரலாற்று அடிமை எழுச்சி பற்றி விவரிக்கிறது. இப் புத்தகத்தால் ஈர்க்கப்பட்ட ஸ்டான்லி குப்ரிக் 1960ல் திரைப்படமாக வெளியிட்டார்.  
உலகம் முழுவதிலுமுள்ள இலட்சக்கணக்கான வாசகர்களின் சிந்தனையைத் தட்டி எழுப்பியது இப்புதினம். இரத்தவெறி பிடித்த ரோமபுரி ஆட்சியாளருக்கு எதிரான அடிமைகளை ஒன்றுதிரட்டி, ரோமாபுரியையும் அதன் கருத்தோட்டங்களையும் ஒழித்துக்கட்ட தீவிரப் போராட்டம் நடத்தியவன் ஸ்பார்டகஸ். இவர் செய்த புரட்சி, வரலாற்று இரும்புக்கால்களின் கிழே நசுக்கிவிட்டது. சரித்திரத்தின் இருட்டறையில் அமிழிந்துவிட்ட அந்த உணர்ச்சியமான கதையை வெளிக்கொணர்ந்தது பாஸ்ட் நம் முன்னே வைத்துள்ளார்.
# அடிப்படை வாதங்களின் மோதல்

**அடிப்படை வாதங்களின் மோதல்** (The Clash of Fundamentalisms: Crusades, Jihads and Modernity) என்ற நூலை 2002ஆம் ஆண்டு தாரிக் அலி எழுதியுள்ளார். தாரிக் அலி பாகிஸ்தானில் பிறந்த லண்டனில் வசித்த வரும் பிரபல இடதுசாரி எழுத்தாளர். செப்டம்பர் 11, 2001 அமெரிக்காவில் இரட்டைக் கோபுரங்கள் தீவிரவாத தாக்குதலால் நொறுங்கியபோது உலகின் மனிதத்தன்மை கடுமையாக ஒடுக்கப்பட்து. ஆனால் பல இடங்களில் மக்கள் நேரடியாக இத்தாக்குதலை ஆதரித்தனர், அல்லது மறைமுகமாக மகிழ்ந்தனர். இது பல்வேறு கேள்விகளை எழுப்பும் நிலையில் அமெரிக்காவின் செயல்பாடுகள் தான் இவற்றுக்குக் காரணம் என்றால் மிகையல்ல என்பது குறித்தும், அதற்கான காரணங்கள் குறித்தும் இஸ்லாமின் வரலாறு, கலாச்சாரம் அதன் செல்வங்கள் குறித்தும் ஒரு விவாதத்தை உருவாக்கும் நோக்கத்துடன் தாரிக் அலி இப்புத்தகத்தை எழுதியுள்ளார்.  
இஸ்லாமிய அடிப்படைவாதத்தின் எழுச்சி மற்றும் மேற்கத்திய காலனித்துவத்தின் புதிய வடிவங்கள் ஆகிய இரண்டிற்கும் ஒரு விளக்கத்தை வழங்கும் வகையில் இப்புத்தகம் எழுதப்பட்டுள்ளது.
# கிரீடீஹ் மாவட்டம்

**கிரீடீக் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் கிரீடிக் என்னும் ஊரில் அமைந்துள்ளது.
# கிரீடீஹ் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு தன்வார், பகோதர், ஜமுவா, கண்டே, கிரீடீஸ், டும்ரி ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் கோடர்மா, கிரீடீஹ் ஆகிய மக்களவைத் தொகுதிகளின் எல்லைக்குள் உள்ளது.
# கும்லா மாவட்டம்

**கும்லா மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் கும்லா என்னும் ஊரில் அமைந்துள்ளது.
# கும்லா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு சிசை, கும்லா, பிஷுன்பூர், சிம்டேகா, கோயிலபேடா ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் லோஹர்தக்கா மக்களவைத் தொகுதியின் எல்லைக்குள் உள்ளது.
# கோடா மாவட்டம்

**கோடா மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் கோடா என்னும் ஊரில் அமைந்துள்ளது.
# கோடா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு போரியாஹாட், கோடா, மகாகமா ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் கோடா மக்களவைத் தொகுதியின் எல்லைக்குள் உள்ளது.
# கோடர்மா மாவட்டம்

**கோடர்மா மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் கோடர்மா என்னும் ஊரில் அமைந்துள்ளது.
# கோடர்மா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு கோடர்மா, பர்காடா, பர்ஹி ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் கோடர்மா மக்களவைத் தொகுதியின் எல்லைக்குள் உள்ளது.
# சத்ரா மாவட்டம்

**சத்ரா மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் சத்ரா என்னும் ஊரில் அமைந்துள்ளது.
# சத்ரா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு சிமரியா, சத்ரா ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் சத்ரா மக்களவைத் தொகுதியின் எல்லைக்குள் உள்ளது.
# தன்பாத் மாவட்டம்

**தன்பாத் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் தன்பாத் என்னும் ஊரில் அமைந்துள்ளது.
தன்பாத் மாவட்டத்தில் *தன்பாத் மாநகராட்சி*யும், ஒன்பது ஊராட்சி ஒன்றியங்களும் உள்ளது.
# தன்பாத் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு சிந்துரி, நிர்சா, தன்பாத், ஜரியா, டுண்டி, பாக்மாரா ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் தன்பாத் மக்களவைத் தொகுதியின் எல்லைக்குள் உள்ளது.
# தும்கா மாவட்டம்

**தும்கா மாவட்டம்** (*Dumka district*) ஜார்க்கண்டின் மாவட்டங்களில் ஒன்று. இதன் தலைமையகம் தும்கா என்னும் ஊரில் அமைந்துள்ளது.
# தும்கா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு சிகாரீபாடா, நாலா, ஜாம்தாடா, தும்கா, ஜாமா, ஜர்முண்டி ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் தும்கா மக்களவைத் தொகுதியின் எல்லைக்குள் உள்ளது.
# பலாமூ மாவட்டம்

**பலாமூ மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் மேதினிநகர் என்னும் ஊரில் அமைந்துள்ளது.
# பலாமூ மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு மனிக்கா, லாத்தேஹார், பாங்கி, மேதினிநகர், பிஸ்ராம்பூர், சத்தர்பூர், ஹுசைனாபாத் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் பலாமூ, சத்ரா ஆகிய மக்களவைத் தொகுதிகளின் எல்லைக்குள் உள்ளது.
# மேற்கு சிங்பூம் மாவட்டம்

**மேற்கு சிங்பூம் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் சைபாசா என்னும் ஊரில் அமைந்துள்ளது.
# மேற்கு சிங்பூம் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு இச்சாகட், சராய்கேலா, சாய்பாசா, மக்காவ், ஜகன்னாத்பூர், மனோகர்பூர், சக்ரதர்பூர், கர்சாவான் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் சிங்பூம் மக்களவைத் தொகுதியின் எல்லைக்குள் உள்ளது.
# பாகுட் மாவட்டம்

**பாகுட் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் பாகுட் என்னும் ஊரில் அமைந்துள்ளது.
# பாகுட் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு லிட்டீபாடா, பாகுட், மகேஷ்பூர் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் ராஜ்மகல் மக்களவைத் தொகுதியின் எல்லைக்குள் உள்ளது.
# கிழக்கு சிங்பூம் மாவட்டம்

**கிழக்கு சிங்பூம் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் ஜம்ஷேத்பூர் என்னும் ஊரில் அமைந்துள்ளது.
# கிழக்கு சிங்பூம் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு பஹராகொடா, காட்சிலா, போட்கா, ஜுக்சலாய், ஜம்ஷேத்பூர் கிழக்கு, ஜம்ஷேத்பூர் மேற்கு ஆகிய தொகுதிகளில் சேர்க்கப்பட்டுள்ளது. and MSN Weather
|date=August 2010
}}
# ராம்கர் மாவட்டம்

**ராம்கர் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் ராம்கர் பாசறை நகரம் என்னும் ஊரில் அமைந்துள்ளது.
# ராம்கர் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு ராம்கட், மாண்டு, பட்காகாவ் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் ஹசாரிபாக் மக்களவைத் தொகுதியின் எல்லைக்குள் உள்ளது.
# லாத்தேஹார் மாவட்டம்

**லாத்தேஹார் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் லாத்தேஹார் என்னும் ஊரில் அமைந்துள்ளது.
# லாத்தேஹார் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு மனிக்கா, லத்தேஹார் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் சத்ரா மக்களவைத் தொகுதியின் எல்லைக்குள் உள்ளது.
# லோஹர்தக்கா மாவட்டம்

, ஜார்க்கண்டின் மாவட்டங்களில் ஒன்று. இதன் தலைமையகம் லோஹர்தக்கா என்னும் ஊரில் அமைந்துள்ளது. 1983 ஆம் ஆண்டில் ராஞ்சி மாவட்டத்தின் ஒரு பகுதியிலிருந்து இந்த மாவட்டம் உருவாக்கப்பட்டது.  
இந்த மாவட்டம் 23 ° 30 'மற்றும் 23 ° 40' வடக்கு அட்சரேகைகளுக்கும் 84 ° 40 'மற்றும் 84 ° 50' கிழக்கு தீர்க்கரேகைகளுக்கும் இடையில் அமைந்துள்ளது. இந்த மாவட்டம் 1491 கி.மீ.² பரப்பளவைக் கொண்டுள்ளது. 2011 ஆம் ஆண்டு நிலவரப்படி, இது ஜார்கண்டின் மிகக் குறைந்த மக்கள் தொகை கொண்ட மாவட்டமாகும்.
# லோஹர்தக்கா மாவட்டம்

## பொருளாதாரம்

இந்த மாவட்டத்தில் வசிப்பவர்கள் முக்கியமாக விவசாயம், வன விளைபொருள்கள் மற்றும் நாட்டின் பல்வேறு பகுதிகளுக்கு பருவகால இடம்பெயர்வு ஆகியவற்றை சார்ந்துள்ளது. 80% மக்கள் விவசாயத்தை சார்ந்துள்ளனர். நெற்பயிர்ச் செய்கை பிரதான இடம் பெறுகிறது . சிறிய பாசனப் பகுதியில் கோதுமை வருடாந்திர உணவுப் பொருளைப் பூர்த்தி செய்ய வளர்க்கப்படுகிறது. இந்த மாவட்டம் ஜாம்சுட்பூர் , ரூர்கேலா மற்றும் கல்கத்தா போன்ற பெரிய காய்கறி சந்தைகளுடன் இணைக்கப்பட்டுள்ளது. பொதுவாக, மாவட்ட கிராம மக்கள் உழவுக்கு விலங்குகளை பயன்படுத்துகிறார்கள். மேலும் ஆடுகளையும் கோழி போன்ற பறவைகளையும் வளர்க்கின்றனர். மாவட்டத்தின் மொத்த பரப்பளவில் 32-35% வனப்பகுதி உள்ளது. ஒரு வீட்டுக்கு சராசரியாக 1.65 ஹெக்டேர் நிலம் உள்ளது. தனிநபர் விவசாய நிலம் சுமார் 0.28 ஹெக்டேயர் ஆகும்.  
மாவட்டத்தின் மலைப்பாங்கான பகுதிகளைத் தவிர பெரும்பாலான கிராமங்கள் சாலைகளுடன் இணைக்கப்பட்டுள்ளன. இன்னும் சில குக்கிராமங்களுக்கான சாலைகள் இல்லை. ராம்கர் மாவட்டத்தில் உள்ள பட்ராட்டு வெப்ப மின் நிலையத்திலிருந்து மின்சாரம் வழங்கப்படுகிறது. 354 கிராமங்களில் 25 மட்டுமே கிராமப்புற மின்மயமாக்கலைக் கொண்டுள்ளன. கிராமப்புறங்களில் நீர் வழங்கல் முறை இல்லை. கிராமவாசிகள் தங்கள் குடிநீரை குழாய் கிணறுகளிலிருந்து பெற்றுக் கொள்கின்றனர்.  
2006 ஆம் ஆண்டில் இந்திய அரசாங்கம் லோஹர்டாகாவை நாட்டின் 250 பின்தங்கிய மாவட்டங்களில் ஒன்றாக பெயரிட்டது. தற்போது பின்தங்கிய பிராந்திய மானிய நிதி திட்டத்திலிருந்து (பி.ஆர்.ஜி.எஃப்) நிதி பெறும் ஜார்க்கண்டில் உள்ள 21 மாவட்டங்களில் இதுவும் ஒன்றாகும். இது சனத்தொகை அடிப்படையில் இந்தியாவில் 640 மாவட்டங்களில் 549 இடத்தைப் பெறுகின்றது. மாவட்டத்தில் சதுர கிலோமீட்டருக்கு 310 மக்கள் (800 / சதுர மைல்) மக்கள் தொகை அடர்த்தி உள்ளது. 2001-2011 காலப்பகுதியில் சனத்தொகை வளர்ச்சி விகிதம் 26.67% ஆகும். லோஹர்தக்காவில் ஒவ்வொரு 1000 ஆண்களுக்கும் 985 பெண்கள் பாலின விகிதம் உள்ளது. இந்த மாவட்டத்தின் கல்வியிறிவு 68.29% ஆகும்.
# லோஹர்தக்கா மாவட்டம்

## கல்வியும் சுகாதார சேவைகளும்

மாவட்டத்தில் 318 தொடக்கப்பள்ளிகள், 68 நடுநிலைப்பள்ளிகள், 20 உயர்நிலைப்பள்ளிகள், 2 உயர்நிலை பள்ளிகள் மற்றும் இரண்டு பட்டப்படிப்பு கல்லூரிகள் மற்றும் மாணவிகளுக்கான ஒரு பட்டப்படிப்பு கல்லூரி உள்ளன. இந்த மாவட்டத்தில், ஒரு மாவட்ட மருத்துவமனை, ஒரு பரிந்துரை மருத்துவமனை, ஐந்து ஆரம்ப சுகாதார துணை மையங்கள், பத்து கூடுதல் ஆரம்ப சுகாதார நிலையங்கள், எழுபத்து மூன்று சுகாதார துணை மையங்கள் உள்ளன.
# லோஹர்தக்கா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு லோஹர்தகா தொகுதியில் சேர்க்கப்பட்டுள்ளது.  
இந்த மாவட்டம் லோஹர்தகா மக்களவைத் தொகுதியின் எல்லைக்குள் உள்ளது.
# ஜாம்தாரா மாவட்டம்

**ஜாம்தாரா மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் ஜாம்தாரா என்னும் ஊரில் அமைந்துள்ளது.
# ஜாம்தாரா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு நாலா, சாரத், ஜாம்தாடா ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் தும்கா மக்களவைத் தொகுதியின் எல்லைக்குள் உள்ளது.
# சராய்கேலா கர்சாவான் மாவட்டம்

**சராய்கேலா கர்சாவான் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் சராய்கேலா என்னும் ஊரில் அமைந்துள்ளது.
# சராய்கேலா கர்சாவான் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு இச்சாகட், சராய்கேலா, கர்சாவான் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் ராஞ்சி, சிங்பூம், குண்டி ஆகிய மக்களவைத் தொகுதிகளின் எல்லைக்குள் உள்ளது.
# சாகிப்கஞ்சு மாவட்டம்

**சாகிப்கஞ்சு மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் சாகிப்கஞ்சு என்னும் ஊரில் அமைந்துள்ளது.
# சாகிப்கஞ்சு மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு ராஜ்மஹல், போரியோ, பரியாஹாட் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் ராஜ்மஹல் மக்களவைத் தொகுதியின் எல்லைக்குள் உள்ளது.
# சிம்டேகா மாவட்டம்

**சிம்டேகா மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் சிம்டேகா என்னும் ஊரில் அமைந்துள்ளது.
# சிம்டேகா மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு சிம்டேகா, டோர்ப்பா, கோயில்பேடா ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் குண்டி மக்களவைத் தொகுதியின் எல்லைக்குள் உள்ளது.
# ஹசாரிபாக் மாவட்டம்

**ஹசாரிபாக் மாவட்டம்**, ஜார்க்கண்டின் மாவட்டங்களில் ஒன்று. இதன் தலைமையகம் ஹசாரிபாக் என்னும் ஊரில் அமைந்துள்ளது.
# ஹசாரிபாக் மாவட்டம்

## உட்பிரிவுகள்

இது ஜார்க்கண்டின் சட்டமன்றத்துக்கு பர்காடா, பர்ஹி, பட்காகாவ், ராம்கட், மாண்டு, ஹசாரிபாக் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் ஹசாரிபாக் மக்களவைத் தொகுதியின் எல்லைக்குள் உள்ளது.
# புலனுணர்வு

**உள்ளுணர்தல்** அல்லது **புலனுணர்வு** (; இலத்தீன்: *perceptio, percipio*) என்பது சூழலைப் புரிந்து கொள்ளவும், பிரதிநிதித்துவப்படுத்தவும் உணர்வுத் தகவலின் விளக்கமாகவும், அடையாளமாகவும், அமைப்பாகவும் இருப்பது ஆகும். எல்லாப் புலனுணர்வுகளும் நரம்புத் தொகுதியின் சமிக்கைகளுடன் தொடர்புபட்டது. இது உடலுறுப்பு புலன்களின் பெளதீக அல்லது வேதியியல் தூண்டுதலில் இருந்து விளைவாக திரும்புகிறது. உதாரணமாக, கண்ணின் விழித்திரையில் ஒளி மோதுவதால் பார்வை சம்பந்தப்படல், வாசனை மூலக்கூறுகளினால் மணம் இடையீடாடப்பெறல் மற்றும் அழுத்தம் அலைகளினால் கேட்டல் சம்பந்தப்படல். இச்சமிக்கைகளின் செயலற்ற பெறுதலை அல்ல உள்ளுணர்தல். ஆனால் கற்றல், நினைவு , எதிர்பார்ப்பு மற்றும் கவனயீர்ப்பு மூலம் வடிவமைக்கப்பட்டுள்ளது.
# உடுப்பி ராமச்சந்திர ராவ்

**உடுப்பி ராமச்சந்திர ராவ்** (*Udupi Ramachandra Rao*, 10 மார்ச் 1932 - 24 சூலை 2017) பொதுவாக உ.ரா. ராவ் என அறியப்படுகிறார். இவர் ஒரு விண்வெளி அறிவியல் விஞ்ஞானி ஆவார். இந்திய விண்வெளி ஆய்வு மையத்தின் தலைவராக முன்னர் பணியாற்றியிருக்கிறார். அகமதாபாத்தில் அமைந்துள்ள இயற்பியல் ஆய்வு மையத்தில் பணியாற்றியவர். இவர் இந்திய அரசின் பத்ம பூசன் விருதை 1976 ஆம் ஆண்டு பெற்ற இவருக்கு, 2017 இல் பத்ம விபூசண் வழங்கப்பட்டது. தனது இளங்கலை அறிவியல் படிப்பை சென்னைப் பல்கலைக்கழகத்தில் முடித்தவர். பின்னர், முதுகலை அறிவியல் படிப்பை பனாரஸ் இந்து பல்கலைக்கழகத்திலும், முனைவர் படிப்பை குஜராத் பல்கலைக்கழகத்திலும் படித்தார்.
# உடுப்பி ராமச்சந்திர ராவ்

## சுயசரிதை

கருநாடக மாநிலத்தின் உடுப்பியில் அடமாறு என்ற கிராமத்தில் பிறந்தார். இவரது பெற்றோர் இலட்சுமிநாராயண ஆச்சார்யா மற்றும் கிருஷ்ணவேணி அம்மா. அடமாறுவில் தனது ஆரம்பக்கல்வியை முடித்த இவர், உடுப்பி கிறுத்துவப் பள்ளியில் தனது மேல்நிலைக்கல்வியை முடித்தார். பின்னர், அனந்தபூர் அரசு கலை, அறிவியல் கல்லூரியில் இளங்கலை அறிவியலை முடித்த இவர், பனாரசு இந்து பல்கலைக்கழகத்தில் முதுகலை அறிவியலை முடித்தார். பின்னர், டாக்டர் விக்ரம் சாராபாயின் வழிகாட்டுதழின் பேரில் அகமதாபாத்தில் உள்ள குஜராத் பல்கலைக்கழகத்தின், இயற்பியல் ஆராய்ச்சி ஆய்வகத்தில் தனது முனைவர் ஆராய்ச்சியை முடித்தார்.
# சித்தர்கள் பட்டியல்

சித்தர்களின் பட்டியல்
# சித்தர்கள் பட்டியல்

## பதினெண்சித்தர்கள்

தமிழ் நாட்டில் இருந்த சித்தர்கள் பதினெட்டுப் பேர் (பதினெண்சித்தர்கள்) என்று கூறுவர். அவர்கள் வருமாறு;-